Aarhuus Stifts-Tidende, 1846-03-05
Den 17de Febr. feiredes i Karrebeksminde ved Nestved en høist sjelden Jubelfest, idet den almeenagtede Olding, Skipper Hans Christian Kromann, paa denne Dag havde været Skipper i eet og tresindstyve Aar. Kromann, der er barnefødt i Marstal paa Ærø, er nu i en Alder af fiirsindstyve Aar. Jkkedestomindre fører han endnu sit eget Skib næsten med en Ynglings Lyst og Munterhed, ligesom ogsaa hans Helbred og Udseende endnu er saa sundt og kraftigt, at Enhver maa antage ham for langt yngre, end han i Virkeligheden er. Om Dyrplageri. Naar et Dyr bliver offret af overtroiske og vankundige Mennesker, f. Ex. levende nedgravet i en Stald, for at holde Utingen fra Qvæget, eller naar Nogen af Ondskab eller Kaadhed mishandler et Dyr, da hæver strax den offentlige Stemme sig mod saadant Tyranni, og man betragter Udøveren med Afsky; og dog ere de Piinsler, et saadant stakkels Dyr lider, Jntet at regne mod de grusomme Executioner, som daglig finde Sted i - Kjøkkenet. - Lader os engang fremdrage et Par Exempler paa vor Handlemaade i denne Henseende: Aalen bliver, saasnart den er fanget, spiddet, og ofte baaret flere Mile, udsat for Solens brændende Straaler; den døer da vel fordetmeste under frygtelige Lidelser; men ofte, og næsten altid naar Luften er kold og fugtig, bringes den levende til Kjøkkenet, hvor den efter nogle anbragte Jnd snit (undertiden med en sløv Kniv) bliver flaaet levende! Det er en almindelig Undskyldning: "at man ikke kan holde fast paa Aalen under Flaaningen, naar Hovedet er afskaaret, men det er en ringe Uleilighed, at hænge Aalen op ved Hovedet, og med eet Snitgjennemstikke Kjød og Been der, hvor Halen begynder; Blodet vil da løbe ud, og Aalen vil efter nogle faa Minuters Forløb være død, og befriet for den sædvanlige grusomme Behandling. - Torsken skjærer man undertiden Hovedet af, inden Dissectionen tager sin Begyndelse; men det skeer dog ikke altid, og ofte, naar Barmhiertigheden forhindrer at Fisken bliver levende opskaaren, kommer Uvidenhed eller Ligegyldighed med 12 Spillet, og istedetfor at afskjære Hovedet, skjærer man den omtrent midt over. - Flyndre blive enten slaaede eller skrabede, fordetmeste medens de endnu ere levende. - Det er heller ikke saa længe siden, at man, naar Kalkuner skulde slagtes, skar Tungen af dem, efter at man havde hængt dem op ved Benene, ligesom Kyllinger bleve pidskede med Riis, for at deres Kjød kunde blive marmoreret; men denne barbariske Behandling er dog tildeels gaaet af Brug, – maaskee af Agtelse for disse Dyr, fordi de gaae paa to Been ligesom vil Hvorledes de stakkels Gjæs blive plagede for de velsignede Leverposteiers Skyld, ville vi ikke omtale, da vi saa nødig ville skrive om Gjæs. – Det er for Øieblikket et almindeligt Ønske, at Dødsstraffe blive afskaffede; der er overalt en ivrig Stræben og Virken for at lindre den Fattiges Nød; – men hvorledes skal man kunne forstaae denne Følelse for Næstens Vel, saalænge vi ere Bødler i vort eget Hjem, Lader os tænke os Huusmoderen, som opoffrer enhver Time, hun har tilovers, maaskee tildeels sin Søvn, for at arbeide paa et Broderi, hvis Salg skal lindre en fattig Families Nød, og - medens hun glæder sig ved Tanken om de Taarer, hun kan aftørre, pines maaskee i samme Øieblik Skabninger tildøde i Kjøkkenet paa den afskyeligste Maade, Mon det ikke kunde være paa Tide, at afskaffe dette Barbari, som neppe kan staae i Samklang med vort saakaldte oplyste Aarhundrede? J Roeskilde havde nylig en Person listet sig indi en Læges Bopæl, under dennes Fraværelse, og iført sig hans Frakke og Kavai, og var i Begreb med at udsøge sig endnu Et og Andet, da Lægens Pige saae ind af den aabentstaaende Dør og, i den Formening at det var hendes Herre, spurgte ham, om han allerede var vendt tilbage. Da hun intet Svar fik, gik hun nærmere; men i det Samme gav Personen hende et Stød, foer forbi hende ned af Trapperne og ud paa Gaden, hvor han blev greben og arresteret.